SPRÁVA ZO ZAHRANIČNEJ PRACOVNEJ CESTY

1.  Účastník ZPC:

Titul, meno a priezvisko:	Mgr. František BLANÁR	
Pracovisko:	CVTI SR, Staré grunty 52, 842 44 Bratislava	
Pracovné zaradenie:	analytik	
Znalosť jazykov:	angličtina	

2.  Zahraničná pracovná cesta:

Štát:	Belgicko	
Mesto:	Bruggy	
Vykonaná v doch:	20.9.2015 až 24.9.2015	
Prijímajúca organizácia:	Department for Education and Training of Flemish Government, OECD INES LSO	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	CVTI SR	

3.  Rámcový program pobytu:

20.9.2015 		– prílet do Bruselu, presun do Brúgg,  ubytovanie
21.9. až 23.9.2015 	– míting, rokovania v pléne a v pracovných skupinách podľa programu
24.9.2015 		- presun z Brúgg do Bruselu, odlet z Bruselu

4.  Stručný priebeh rokovaní, resp.  študijného pobytu:

Štrnásteho medzinárodného mítingu k tvorbe indikátorov z oblasti dopadu vzdelávania na trh práce som sa zúčastnil ako reprezentant Slovenskej Republiky. Celkovo sa na mítingu zúčastnilo 62 zástupcov z 27 členských krajín OECD, 2 partnerských krajín, 2 externí odborníci a zástupcovia troch organizácií.

Hlavnými cieľmi mítingu bolo prerokovanie indikátorov pre Education at a Glance (EAG), ktoré sú vypracovávané v rámci činnosti pracovnej skupiny (indikátory A1, A4, A5, A6, A7, A8, A9, C5, C6 a D5). Rokovania sa zameriavali na aktuálne vydanie ročenky EAG 2015, ktorá bude zverejnená 24. novembra 2015. V rámci jednotlivých pracovných skupín boli prerokované aj podklady pre budúcoročné vydanie EAG 2016.

Rokovanie prebiehalo v pléne a v  4 pracovných skupinách (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. Pracovné skupiny rokujú vždy dve paralelne. Ako zástupca SR som sa zúčastnil rokovania PS o vzdelávaní dospelých (AL) a PS o vzdelávaní a prechode zo škôl na trh práce (LLT).

V úvode stretnutia vystúpili v pléne zástupcovia organizátorskej krajiny, ktorí privítali účastníkov. Po predstavení nových účastníkov pracovnej skupiny bol odprezentovaný belgický vzdelávací systém. Nasledovalo zhrnutie záverov z posledného mítingu, ktorý sa uskutočnil vo februári 2015 v čílskom Santiagu. 

Zástupcovia OECD odprezentovali aktuálne a pripravované aktivity za oblasť vzdelávania. Pozornosť bola venovaná primárne činnostiam realizovaným v rámci projektov PISA, TALIS a PIAAC.

Pracovná skupina zameraná na prechod zo škôl na trh práce sa zamerala na aktuálne prebiehajúce zbery dát a súvisiacu metodiku. Prerokované boli aj prípadné zmeny a úpravy v rámci zberov dát. Zástupcovia jednotlivých krajín sa vyjadrili k dostupnosti a kvalite zbieraných údajov pre potreby analytických činností na EAG 2016.

V Rámci pracovnej skupiny o vzdelávaní dospelých boli prezentované výstupy pripravované do EAG 2015 a zámery spojené s EAG 2016. Prerokované boli nadchádzajúce práce na rámcovom dokumente zameranom na činnosť pracovnej skupiny do budúcnosti. Jednotliví členovia boli poverení prípravou metodologických podkladov a sumarizáciou medzinárodných koncepčných materiálov. Pracovná verzia dokumentu bude prezentovaná na najbližšom stretnutí LSO, pričom predloženie finálnej verzie sa stanovilo na september 2016.

Posledný deň rokovania bol venovaný zhrnutiu záverov, ktoré vedúci pracovnej skupiny odprezentuje na najbližšom stretnutí Working Party v Paríži. Účastníci boli zástupcom Mexika srdečne pozvaní na najbližšie stretnutie, ktoré sa uskutoční vo februári 2016 v Mexico City. 

5.  Odporúčané závery:

Z mítingu vyplynuli nasledujúce úlohy:
–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.
–	Prípravné práce na dokumente zameranom na prezentovanie strategických cieľov v oblasti vzdelávania dospelých

6.   Prehľad prinesenej dokumentácie a miesto jej uloženia

Interné pracovné materiály. CVTI SR, odbor metodiky a tvorby informácií, oddelenie VŠ.

7.   Osobitne vyhodnotený očakávaný prínos ZPC

-	Zabezpečenie výstupov za oblasť prieniku vzdelávania a trhu práce do Education at a Glance 2016
-	Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
-	Aktívny vstup do tvorby štatistických ukazovateľov 

8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracoval: Mgr. František Blanár 		                  ......................................
Dátum: 30.9.2015
								
Správu schválil:  prof. RNDr. Ján TURŇA, CSc., generálny riaditeľ  ......................................